CELEX: 32013D0020
Language: lt
Date: 1371772800000
Title: 2013/362/ES: 2013 m. birželio 21 d. Europos Centrinio Banko sprendimas dėl Europos Centrinio Banko kapitalo apmokėjimo, kurį atlieka ne euro zonos nacionaliniai centriniai bankai (ECB/2013/20)

Svarbus teisinis pranešimas

|

2013/362/ES: 2013 m. birželio 21 d. Europos Centrinio Banko sprendimas dėl Europos Centrinio Banko kapitalo apmokėjimo, kurį atlieka ne euro zonos nacionaliniai centriniai bankai (ECB/2013/20)  

Oficialusis leidinys L 187 , 06/07/2013 p. 0025 - 0026

		Europos Centrinio Banko sprendimas2013 m. birželio 21 d.dėl Europos Centrinio Banko kapitalo apmokėjimo, kurį atlieka ne euro zonos nacionaliniai centriniai bankai(ECB/2013/20)(2013/362/ES)EUROPOS CENTRINIO BANKO BENDROJI TARYBA,atsižvelgdama į Europos centrinių bankų sistemos ir Europos Centrinio Banko statutą (toliau – ECBS statutas), ypač į jo 47 straipsnį,kadangi:(1) ECBS statuto 47 straipsnyje numatyta, kad valstybių narių, kurioms taikoma išimtis, nacionaliniai centriniai bankai (toliau – ne euro zonos NCB) neapmoka jų pasirašyto kapitalo, nebent Bendroji taryba, veikdama dauguma, kuri atstovauja mažiausiai dviem trečdaliams pasirašyto Europos Centrinio Banko (ECB) kapitalo ir mažiausiai pusei dalininkų, nusprendžia, kad reikia sumokėti minimalų procentą, kaip įnašą, skirtą ECB veiklos išlaidoms padengti;(2) 2010 m. gruodžio 13 d. Sprendimo ECB/2010/28 dėl Europos Centrinio Banko kapitalo apmokėjimo, kurį atlieka ne euro zonos nacionaliniai centriniai bankai [1] 1 straipsnyje nustatyta, kad nuo 2010 m. gruodžio 29 d. kiekvienas ne euro zonos NCB apmoka 3,75 % savo pasirašyto ECB kapitalo dalies;(3) atsižvelgiant į Kroatijos įstojimą į Europos Sąjungą ir jos nacionalinio centrinio banko, Hrvatska narodna banka, prisijungimą prie Europos centrinių bankų sistemos (ECBS) 2013 m. liepos 1 d., pagal ECBS statuto 29 straipsnio 1 dalį 2013 m. birželio 21 d. Sprendimas ECB/2013/17 dėl nacionalinių centrinių bankų procentinių dalių Europos Centrinio Banko kapitalo pasirašymo rakte [2] nustato ECB kapitalo pasirašymo raktą (toliau – kapitalo raktas) ir kiekvienam Sąjungos centriniam bankui nuo 2013 m. liepos 1 d. skiriamus naujus indeksus kapitalo rakte (toliau – indeksai kapitalo rakte);(4) pasirašytas ECB kapitalas nuo 2013 m. liepos 1 d. bus 10825007069,61 EUR;(5) dėl išplėsto kapitalo rakto reikia priimti naują ECB sprendimą, kuriuo nuo 2013 m. liepos 1 d. būtų panaikintas Sprendimas ECB/2010/28 ir kuriame būtų nustatytas pasirašyto ECB kapitalo procentas, kurį ne euro zonos NCB privalo apmokėti nuo 2013 m. liepos 1 d.;(6) atsižvelgiant į Europos Centrinio Banko bendrosios tarybos darbo reglamento 3 straipsnio 5 dalį [3], Hrvatska narodna banka valdytojas turėjo galimybę pateikti pastabas dėl šio sprendimo prieš jį priimant,PRIĖMĖ ŠĮ SPRENDIMĄ:1 straipsnisPasirašyto ir apmokėto kapitalo apimtis ir formaNuo 2013 m. liepos 1 d. kiekvienas ne euro zonos NCB apmoka 3,75 % savo pasirašyto ECB kapitalo dalies. Atsižvelgiant į Sprendimo ECB/2013/17 2 straipsnyje nustatytus naujus indeksus kapitalo rakte, kiekvienas ne euro zonos NCB turi tokius pasirašyto ir apmokėto kapitalo dydžius, kokie nurodyti šalia jo pavadinimo šioje lentelėje:(EUR) |Ne euro zonos NCB | Pasirašytas kapitalas 2013 m. liepos 1 d. | Apmokėtas kapitalas 2013 m. liepos 1 d. |Българска народна банка (Bulgarijos nacionalinis bankas) | 93571361,11 | 3508926,04 |Česká národní banka | 157384777,79 | 5901929,17 |Danmarks Nationalbank | 159712154,31 | 5989205,79 |Hrvatska narodna banka | 64354667,03 | 2413300,01 |Latvijas Banka | 29682169,38 | 1113081,35 |Lietuvos bankas | 44306753,94 | 1661503,27 |Magyar Nemzeti Bank | 148735597,14 | 5577584,89 |Narodowy Bank Polski | 525889668,45 | 19720862,57 |Banca Națională a României | 264660597,84 | 9924772,42 |Sveriges riksbank | 244775059,86 | 9179064,74 |Bank of England | 1562265020,29 | 58584938,26 |2 straipsnisApmokėto kapitalo pakoregavimas1. Kadangi kiekvienas ne euro zonos NCB, išskyrus Hrvatska narodna banka, jau apmokėjo 3,75 % savo pasirašyto ECB kapitalo dalies, kaip taikoma 2013 m. birželio 30 d. pagal Sprendimą ECB/2010/28, kiekvienas iš jų atitinkamai perveda papildomą sumą Europos Centriniam Bankui arba iš ECB gauna grąžintiną sumą, kad būtų gautos sumos, nurodytos 1 straipsnyje pateiktos lentelės trečiame stulpelyje.2. Hrvatska narodna banka perveda Europos Centriniam Bankui sumą, nurodytą šalia jo pavadinimo 1 straipsnyje pateiktos lentelės trečiame stulpelyje.3. Visi pervedimai pagal šį straipsnį atliekami vadovaujantis 2013 m. birželio 21 d. Sprendimu ECB/2013/18, kuriuo nustatomos Europos Centrinio Banko kapitalo dalių tarpusavio pervedimų tarp nacionalinių centrinių bankų ir apmokėto kapitalo pakoregavimo sąlygos [4].3 straipsnisĮsigaliojimas ir panaikinimas1. Šis sprendimas įsigalioja 2013 m. liepos 1 d.2. Sprendimas ECB/2010/28 panaikinamas nuo 2013 m. liepos 1 d.3. Nuorodos į Sprendimą ECB/2010/28 laikomos nuorodomis į šį sprendimą.Priimta Frankfurte prie Maino 2013 m. birželio 21 d.ECB PirmininkasMario Draghi[1] OL L 11, 2011 1 15, p. 56.[2] Žr. šio Oficialiojo leidinio p. 15.[3] 2004 m. birželio 17 d. Sprendimas ECB/2004/12 dėl Europos Centrinio Banko bendrosios tarybos darbo reglamento patvirtinimo, OL L 230, 2004 6 30, p. 61.[4] Žr. šio Oficialiojo leidinio p. 17.--------------------------------------------------